
Către,  
         Comisia pentru mediu și echilibru ecologic
 
        
AVIZ
asupra proiectului de Lege pentru modificarea și completarea Legii apelor nr. 107/1996
    În conformitate cu prevederile art.95 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice,  a fost sesizată spre avizare cu proiectul de Lege pentru modificarea și completarea Legii apelor nr. 107/1996 transmis cu adresa nr. Plx. 490 din 19 septembrie 2022 şi înregistrat sub nr.4c-5/503/20.09.2022.
    Potrivit prevederilor art.75 alin. (1) și (3) din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, Camera Deputaţilor este Cameră decizională.
    Proiectul de lege a fost adoptat de Senat, în şedinţa din 12 septembrie 2022.
    Consiliul Legislativ, cu avizul nr.594/25.05.2022, a avizat favorabil actul normativ sus menţionat.
    Consiliul Economic și Social, cu avizul nr.2826/10.05.2022, a avizat favorabil proiectul de lege sus menționat.
    Punctul de vedere al Guvernului României este de a susține adoptarea acestui proiect de lege. 
    Potrivit prevederilor art.62 din Regulamentul Camerei Deputaţilor, Comisia a dezbătut proiectul de lege supus avizării în şedinţa din 25 octombrie 2022.  
    În urma dezbaterilor, membrii Comisiei au hotărât, în unanimitate de voturi avizarea favorabilă a proiectului de Lege pentru modificarea și completarea Legii apelor nr. 107/1996. 
    În raport cu obiectul şi conţinutul său, proiectul de lege face parte din categoria legilor ordinare.

            	PREŞEDINTE,                                  		   SECRETAR  
                    Florin-Ionuț BARBU	                                 Constantin BÎRCĂ                   				            






Consilier  parlamentar,  Ionela Ghiveciu                                                               

